Tom Stoppard

Tom Stoppard (født Tomáš Sträussler; 1937–2025) var en tsjekkoslovakiskfødt britisk dramatiker.

 Liv og virke 
 Bakgrunn 
Tom Stoppard ble født Tomáš Straussler 3. juli 1937 i Zlín det daværende Tsjekkoslovakia. Han var sønn av ikke-praktiserende jøder, og hele familien flyktet fra Tsjekkoslovakia samme dag som tyske styrker tok kontroll over Bøhmen og Mähren (15. mars 1939). Flukten gikk til Singapore. Det var farens arbeidsgiver, Jan Antonín Baťa, innehaver av det stor Bata-selskapet som drev skoproduksjon, som hadde vært forutseende nok til å sende sine jødiske ansatte, for det meste leger, til Bata-fabrikker i utlandet. Singapore hadde en Bata-avdeling.<ref>{{Kilde www |url=http://www.cet.ac.il/terezin/dk9e6.htm+tom+stoppard+mother+beck%26cd%3D3%26hl%3Den%26ct%3Dclnk%26client%3Dsafari |tittel=Theresienstadt memorial archive 'Tom Stoppard Discloses his Past |besøksdato=2015-03-12 |arkiv-dato=2016-11-06 |arkiv-url=https://web.archive.org/web/20161106023725/http://www.cet.ac.il/terezin/dk9e6.htm%20tom%20stoppard%20mother%20beck%26cd%3D3%26hl%3Den%26ct%3Dclnk%26client%3Dsafari |url-status=yes }}</ref>"And now the real thing" The Guardian, 22. juni 2002. Lest 10. oktober 2010 Fire besteforeldre og mange av foreldrenes jevnaldrende døde i Theresienstadt konsentrasjonsleir. Broren Petr (Peter i Storbritannia) ble regnskapsfører og tok seg av Tom Stoppards finanser senere i livet.

Stoppard gikk på en engelsk skole Darjeeling i India, dit familien var kommet – etter en tid i Australia – etter at japanerne tidlig i 1942 marsjerte inn i Singapore. Hans far, som var lege og hadde meldt seg som frivillig for å ta seg av sårede britiske soldater, døde i japansk krigsfangenskap i Singapore da Tom var fire år gammel.Tom Stoppard, Paul Delaney (1994) Tom Stoppard in conversation  p91 University of Michigan PressBBC  John_Tusa Interview (Audio 43 mins). Transcript Det er også blitt hevdet at Straussler druknet under en japansk bombing av et skip. I Darjeeling drev moren en skobutikk for Bata.

Moren giftet seg senere med en britisk major ved navn Stoppard. Familien slo seg ned i England i 1946. Der fikk Tom Stoppard utdannelse i Nottingham og Yorkshire.

 Karriere 
Stoppard sluttet på skolen da han var 17 år og begynte som journalist i Western Daily Press og begynte å skrive blant annet for såpeoperaen Mrs Dale’s Diary som gikk på BBC radio. etterhvert teateranmelder.

Hans første stykke som dramatiker, A Walk on the Water, ble ferdig i 1960. Det ble uroppført som Enter a Free Man.

Han ble kjent med komedien Rosencrantz and Guildenstern Are Dead (1967), senere kom skuespill som The Real Inspector Hound (1968), Jumpers (1972), Every Good Boy Deserves Favour (1977), The Real Thing (1983), Hapgood (1988) og Indian Ink (1995). Han har også skrevet stykker for radio og fjernsyn, noveller, en roman og filmmanus, blant annet Brazil (1984) og Shakespeare in Love (medforfatter, 1998).

Tema som menneskerettigheter, sensur og politisk frihet har preget hans litterære arbeid, sammen med undersøkelser av lingvistikk og filosofi. Stoppard har vært en framstående dramatiker ved Royal National Theatre i London, og er en av de fremste internasjonalt framførte dramatikere i sin generasjon.«Stoppard, Tom» i: The Oxford Companion to Theatre and Performance. Red. Dennis Kennedy. Oxford University Press Inc. Bortsett fra en roman utgitt i 1966, Lord Malquist and Mr Moon, har han kun skrevet drama.

Han var gift to ganger, først med Josie Ingle (1965–1972) og deretter med Miriam Stoppard (1972–1992), og har to sønner fra hvert ekteskap, en av dem er skuespilleren Ed Stoppard.

 Bibliografi (utvalg) 
 1964: A Walk on the Water 1965: The Gamblers, basert på romanen Spilleren av Fjodor Dostojevskij
 1966: Tango, tilpasset fra Sławomir Mrożeks skuespill og Nicholas Bethells oversettelse, premiere ved Aldwych Theatre
 1966: Guildenstern og Rosencrantz er døde (Rosencrantz and Guildenstern Are Dead)
 1968: Enter a Free Man. Utviklet fra A Walk on the Water. Første gang framført 28. mars 1968.
 1968: The Real Inspector Hound 1969: Albert's Bridge, premiere ved St. Mary's Hall i Edinburgh
 1969: If You're Glad I'll Be Frank, premiere ved St. Mary's Hall i Edinburgh
 1970: After Magritte, hyppig framført som ledsagerstykke til The Real Inspector Hound 1971: Dogg's Our Pet, premiere ved Almost Free Theatre
 1972: Jumpers 1972: Artist Descending a Staircase«Artist Descending a Staircase» . ArtScope.net.
 1974: Travesties 1976: Dirty Linen and New-Found-Land, første gang premiere 6. april 1976
 1977: Every Good Boy Deserves Favour, skrevet på oppfordring av André Previn. Stykket krever komplett orkester.
 1978: Night and Day 1979: Dogg's Hamlet, Cahoot's Macbeth – to stykker skrevet for å bli framført sammen.
 1979: 15-Minute Hamlet 1979: Undiscovered Country – en tilpasning av Das Weite Land av den østerrikske dramatikeren Arthur Schnitzler
 1981: On the Razzle, basert på Einen Jux will er sich machen av Johann Nestroy
 1982: The Real Thing 1983: English libretto for The Love for Three Oranges. Original opera av Sergei Prokofiev
 1984: Rough Crossing, basert på Play at the Castle av Ferenc Molnár
 1986: Dalliance, en tilpasning av Arthur Schnitzlers Liebelei 1987: Largo Desolato, oversettelse av et drama av Václav Havel
 1988: Hapgood 1993: Arcadia 1995: Indian Ink – basert på Stoppards hørespill for radio, In The Native State 1997: The Invention of Love 1997: The Seagull – oversettelse av et skuespill av Anton Tsjekhov
 2002: The Coast of Utopia er en trilogi av stykker: Voyage, Shipwreck, og Salvage 2004: Enrico IV (Henry IV) – oversettelse av et italiensk stykke av Luigi PirandelloBassett, Kate (9. mai 2004): «Madness – it's just another act» . The Independent. Premiere ved Donmar Theatre, London, i april 2004
 2006: Rock 'n' Roll — premiere 3. juni 2006 ved en forhåndsvisning ved Royal Court Theatre.
 2010: The Laws of War — bidrag til et samarbeidsstykke for en kvelds veldedighetsforestilling som støtte til Human Rights Watch.

 Utmerkelser 
 60px Order of Merit (2000)
 60px Kommandør (CBE) av Order of the British Empire (1978)
 60px Knight Bachelor, tiltaleform Sir (1997)

 Referanser 

 Litteratur 
 Bloom, Harold, red. (2003): Tom Stoppard Bloom's Major Dramatists. New York: Chelsea House.
 Cahn, Victor L. (1979): Beyond Absurdity: The Plays of Tom Stoppard''. Madison, N.J.: Fairleigh Dickinson University Press.

 Eksterne lenker 


 British Council Profile
 BBC-intervju  (RAM) ved John Tusa (43 min). Med avskrift. BBCs portrett 

Kategori:Britiske forfattere
Kategori:Engelske dramatikere
Kategori:Engelskspråklige forfattere
Kategori:Oscar-vinnere (originalmanus)
Kategori:Tony Award-vinnere
Kategori:Knight Bachelor
Kategori:Order of the British Empire (CBE)
Kategori:Order of Merit
Kategori:Personer fra Nottingham
Kategori:Personer fra Darjeeling
Kategori:Personer etter føde- eller oppvekststed i Singapore
Kategori:Personer fra Zlín